CELEX: 32021D1818
Language: mt
Date: 2021-10-15 00:00:00
Title: Deċiżjoni tal-Kunsill (PESK) 2021/1818 tal-15 ta’ Ottubru 2021 li tniedi l-Missjoni ta’ Taħriġ Militari tal-Unjoni Ewropea fil-Mozambique (EUTM Mozambique)

18.10.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 368/5
               
            
         DEĊIŻJONI TAL-KUNSILL (PESK) 2021/1818
         tal-15 ta’ Ottubru 2021
         li tniedi l-Missjoni ta’ Taħriġ Militari tal-Unjoni Ewropea fil-Mozambique (EUTM Mozambique)
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 42(4) u l-Artikolu 43(2) tiegħu,
         Wara li kkunsidra d-Deċiżjoni tal-Kunsill (PESK) 2021/1143 tat-12 ta’ Lulju 2021 dwar Missjoni ta’ Taħriġ Militari tal-Unjoni Ewropea fil-Mozambique (EUTM Mozambique) (1),
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fit-12 ta’ Lulju 2021, il-Kunsill adotta d-Deċiżjoni (PESK) 2021/1143 dwar Missjoni ta’ Taħriġ Militari tal-Unjoni Ewropea fil-Mozambique (EUTM Mozambique).
                  
               
                     (2)
                  
                  
                     Fit-28 ta’ Settembru 2021, il-Kumitat Politiku u ta’ Sigurtà qabel li jenħtieġ li jiġi approvat il-Pjan tal-Missjoni, inkluż ir-Regoli ta’ Parteċipazzjoni, għall-EUTM Mozambique.
                  
               
                     (3)
                  
                  
                     Wara r-rakkomandazzjoni tal-Kmandant tal-Missjoni, jenħtieġ li EUTM Mozambique titnieda fil-15 ta’ Ottubru 2021.
                  
               
                     (4)
                  
                  
                     F’konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta’ deċiżjonijiet u azzjonijiet tal-Unjoni li għandhom implikazzjonijiet ta’ difiża. Konsegwentement, id-Danimarka mhix qed tieħu sehem fl-adozzjoni ta’ din id-Deċiżjoni, u la hija marbuta biha u lanqas ma hija soġġetta għall-applikazzjoni tagħha, u ma tiħux sehem fil-finanzjament ta’ EUTM Mozambique.
                  
               ADOTTA DIN ID-DEĊIŻJONI:
         
            Artikolu 1
            Il-Pjan tal-Missjoni, inkluż ir-Regoli ta’ Parteċipazzjoni, għall-EUTM Mozambique huwa b’dan approvat.
         
         
            Artikolu 2
            L-EUTM Mozambique għandha titnieda fil-15 ta’ Ottubru 2021.
         
         
            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fil-Lussemburgu, il-15 ta’ Ottubru 2021.
            
               
                  Għall-Kunsill
               
               
                  Il-President
               
               J. CIGLER KRALJ
            
         
         
            (1)  ĠU L 247, 13.7.2021, p. 93.